**UE**

*Proiect*

**GUVERNUL REPUBLICII MOLDOVA**

**HOTĂRÂRE** nr. \_\_\_\_\_\_

din \_\_\_\_\_\_ \_\_\_\_\_\_\_\_\_\_\_ 2025

**cu privire la aprobarea Regulamentului privind schimbul transfrontalier de informații și asistență reciprocă referitoare la încălcările normelor de circulație care afectează siguranța rutieră**

În temeiul Legii nr. 112/2014 pentru ratificarea Acordului de Asociere între Republica Moldova, pe de o parte, și Uniunea Europeană și Comunitatea Europeană a Energiei Atomice și statele membre ale acestora, pe de altă parte (Monitorul Oficial al Republicii Moldova, 2014, nr.185-199, art. 442) și art. 3 din Legea nr. 287/2022 pentru aderarea Republicii Moldova la Tratatul cu privire la Sistemul european de informații privind vehiculele și permisele de conducere (EUCARIS) și la Protocolul de modificare a Tratatului referitor la Sistemul european de informații privind vehiculele și permisele de conducere (EUCARIS) (Monitorul Oficial al Republicii Moldova, 2022, nr. 343-348, art. 653), Guvernul HOTĂRĂŞTE:

1. Se aprobă Regulamentul privind schimbul transfrontalier de informații și asistență reciprocă referitoare la încălcările normelor de circulație care afectează siguranța rutieră (se anexează).

2. Se desemnează în calitate de membri ai rețelei de schimb transfrontalier de informații și asistență reciprocă referitoare la încălcările normelor de circulație care afectează siguranța rutieră următoarele autorități:

2.1. Inspectoratul General al Poliției, în care este instituit punctul național de contact;

2.2. Agenția Servicii Publice;

2.3. Agenția Națională Transport Auto;

2.4. Instituția publică „Agenția de Guvernare Electronică”;

2.5. Centrul Național pentru Protecția Datelor cu Caracter Personal.

3. Controlul asupra executării prezentei hotărâri se pune în sarcina Ministerului Afacerilor Interne.

4. Prezenta hotărâre intră în vigoare la 20 ianuarie 2026, cu excepția punctelor 54.11., 58.4., 78, 117 și 118 din Regulamentul privind schimbul transfrontalier de informații și asistență reciprocă referitoare la încălcările normelor de circulație care afectează siguranța rutieră, care intră în vigoare la data în care Republica Moldova va deveni stat membru al Uniunii Europene.

**PRIM-MINISTRU Dorin RECEAN**

**Contrasemnează:**

Ministrul afacerilor interne Daniella MISAIL-NICHITIN

Viceprim-ministru,

Ministrul infrastructurii

și dezvoltării regionale Vladimir BOLEA

Viceprim-ministru,

Ministrul dezvoltării economice

și digitalizării Doina NISTOR